smcproject/ml-wiki-sentences huggingface dataset:
ഇഗ്ബോ-ഒറ , തെക്ക്-പടിഞ്ഞാറൻ നൈജീരിയയിലെ ഒയോ സ്റ്റേറ്റിലെ ഇബറാപ സെൻട്രലിന്റെ ആസ്ഥാനവും 80 kilometres (50 mi) അകലെയുള്ള ഒരു നഗരവുമാണ്.
ലാഗോസിന്റെ വടക്ക്.
2006-ൽ നഗരത്തിലെ ജനസംഖ്യ ഏകദേശം 72,207 ആളുകളായിരുന്നു.
2017-ൽ ജനസംഖ്യ ഏകദേശം 278,514 ആളുകളാണ് ഉണ്ടായിരുന്നത്
ഇന്ത്യയിലെ മലപ്പുറം ജില്ലയിലെ കൊടിഞ്ഞി എന്ന ഗ്രാമം അൽഭുത പ്രതിഭാസമായ ഇരട്ടക്കുട്ടികളുടെ ജനനത്തിന് ഒന്നാം സ്ഥാനത്തും ഇഗ്ബോ ഒറ രണ്ടാം സ്ഥാനത്തുമാണ്
ഓയോ സ്റ്റേറ്റ് കോളേജ് ഓഫ് അഗ്രികൾച്ചറിന്റെ സ്ഥാനമാണ് ഈ പട്ടണത്തിലാണ് സ്ഥിതി ചെയ്യുന്നത് പട്ടണത്തിന്റെ സാമൂഹിക-സാമ്പത്തിക-ജനസംഖ്യാ വികസനത്തിന് കോളേജ് ഗണ്യമായ സംഭാവന നൽകിയിട്ടുണ്ടെന്ന് കണക്കാക്കുന്നു ഒയോ സംസ്ഥാന സർക്കാരിന്   ഒരു ഹൈക്കോടതി ജസ്റ്റിസ്  ഉണ്ട് പട്ടണത്തിൽ ഒരു പോലീസ് ട്രെയിനിംഗ് കോളേജ് സ്ഥാപിക്കുന്നതിന് ഫെഡറൽ ഗവൺമെന്റ് അംഗീകാരം നൽകിയതായും പറയപ്പെടുന്നുണ്ട്
ഇഗ്മാസ്ക്രിപ്റ്റ് ഇംഗ്ലീഷ് വിലാസം https://ml.wikipedia.org/wiki/ES6 Part of a series on JavaScript Language History Features Syntax ECMAScript Transpilers Libraries JavaScript libraries Frameworks Ajax frameworks Unit testing frameworks Implementations JavaScript engine Server side See also HTML JSON YAML XMLHttpRequest ASM.
ഇഗ്മാ-262(ECMA-262), ഐഎസ്ഒ / ഐഇസി(ISO / IEC) 16262 എന്നിവയിൽ ഇഗ്മാ ഇന്റർനാഷണൽ സ്റ്റാൻഡേർഡ് ചെയ്ത ഒരു സ്ക്രിപ്റ്റിംഗ്ഭാഷാ സവിശേഷതയാണ് ഇഗ്മാസ്ക്രിപ്റ്റ് (ECMAScript) (അല്ലെങ്കിൽ ES) .
സ്റ്റാൻ‌ഡേർഡ് ആദ്യമായി പ്രസിദ്ധീകരിച്ചതുമുതൽ ഇ‌ഗ്മാസ്‌ക്രിപ്റ്റിന്റെ ഏറ്റവും അറിയപ്പെടുന്ന നടപ്പാക്കലായി ജാവാസ്ക്രിപ്റ്റ് തുടരുന്നു, ജെ‌സ്ക്രിപ്റ്റ്, ആക്ഷൻ സ്ക്രിപ്റ്റ് എന്നിവയുൾപ്പെടെ മറ്റ് അറിയപ്പെടുന്ന നടപ്പാക്കലുകൾക്കൊപ്പം.
വേൾഡ് വൈഡ് വെബിലെ ക്ലയന്റ്-സൈഡ് സ്ക്രിപ്റ്റിംഗിനായി ഇഗ്മാസ്ക്രിപ്റ്റ് സാധാരണയായി ഉപയോഗിക്കുന്നു, മാത്രമല്ല ഇത് നോഡ്.
ജെഎസ് (Node.js) ഉപയോഗിച്ച് സെർവർ ആപ്ലിക്കേഷനുകളും സേവനങ്ങളും എഴുതുന്നതിനായി കൂടുതലായി ഉപയോഗിക്കുന്നു.
നെറ്റ്സ്കേപ്പിലെ ബ്രണ്ടൻ ഐക്ക് വികസിപ്പിച്ചെടുത്ത ഒരു സ്ക്രിപ്റ്റിംഗ് ഭാഷയുടെ സ്റ്റാൻഡേർഡ് സ്പെസിഫിക്കേഷനാണ് ഇഗ്മാസ്ക്രിപ്റ്റ് സ്പെസിഫിക്കേഷൻ; തുടക്കത്തിൽ ഇതിന് മോച്ച(Mocha), പിന്നീട് ലൈവ്സ്ക്രിപ്റ്റ്, ഒടുവിൽ ജാവാസ്ക്രിപ്റ്റ് എന്ന് പേരിട്ടു.
1995 ഡിസംബറിൽ സൺ മൈക്രോസിസ്റ്റംസും നെറ്റ്സ്കേപ്പും ഒരു പത്രക്കുറിപ്പിൽ ജാവാസ്ക്രിപ്റ്റ് പ്രഖ്യാപിച്ചു.
ഇസി‌എം‌എ-262 ന്റെ ആദ്യ പതിപ്പ് 1997 ജൂണിൽ ഇഗ്മാ ജനറൽ അസംബ്ലി അംഗീകരിച്ചു.
ഭാഷാ നിലവാരത്തിന്റെ നിരവധി പതിപ്പുകൾ അതിനുശേഷം പ്രസിദ്ധീകരിച്ചു.
ഭാഷയെ സ്റ്റാൻഡേർഡ് ചെയ്യുന്നതിൽ ഏർപ്പെട്ടിരിക്കുന്ന ഓർഗനൈസേഷനുകൾ, പ്രത്യേകിച്ച് നെറ്റ്സ്കേപ്പ്, മൈക്രോസോഫ്റ്റ് എന്നിവ തമ്മിലുള്ള ഒത്തുതീർപ്പായിരുന്നു "ഇഗ്മാസ്ക്രിപ്റ്റ്" എന്ന പേര്, ആദ്യകാല സ്റ്റാൻഡേർഡ് സെഷനുകളിൽ തർക്കങ്ങൾ ആധിപത്യം പുലർത്തി.
"ഇഗ്മാസ്ക്രിപ്റ്റ് എല്ലായ്പ്പോഴും ഒരു ചർമ്മരോഗം പോലെ തോന്നിക്കുന്ന അനാവശ്യ വ്യാപാര നാമമായിരുന്നു" എന്ന് ഐക്ക് അഭിപ്രായപ്പെട്ടു.
ജാവാസ്ക്രിപ്റ്റും ജെസ്ക്രിപ്റ്റും ഇഗ്മാസ്ക്രിപ്റ്റുമായി പൊരുത്തപ്പെടാൻ ലക്ഷ്യമിടുന്നുണ്ടെങ്കിലും, ഇസി‌എം‌എ സവിശേഷതകളിൽ വിവരിച്ചിട്ടില്ലാത്ത അധിക സവിശേഷതകളും അവ നൽകുന്നു..
പതിപ്പുുകൾ
ഇസി‌എം‌എ-262 ന്റെ പത്ത് പതിപ്പുകൾ പ്രസിദ്ധീകരിച്ചു.
സ്റ്റാൻഡേർഡിന്റെ പത്താം പതിപ്പിന്റെ പണി 2019 ജൂണിൽ ഫൈനലൈസ് ചെയ്തു.
പതിപ്പ് പ്രസിദ്ധീകരിച്ച തീയതി പേര് മുൻ പതിപ്പിൽ നിന്നുള്ള മാറ്റങ്ങൾ എഡിറ്റർ 1 ജൂൺ 1997 ആദ്യ പതിപ്പ് ഗൈ എൽ. സ്റ്റീൽ ജൂനിയർ 2 ജൂൺ 1998 ISO/IEC 16262 അന്തർദേശീയ നിലവാരവുമായി പൂർണ്ണമായി വിന്യസിച്ചിരിക്കുന്ന സ്പെസിഫിക്കേഷൻ നിലനിർത്താൻ എഡിറ്റോറിയൽ മാറ്റങ്ങൾ വരുത്തി മൈക്ക് കൗലിഷോ 3 ഡിസംബർ 1999 റഗുലർ എക്‌സ്‌പ്രഷനുകൾ, ബെറ്റർ സ്ട്രിംഗ് ഹാൻഡലിംഗ്, ന്യൂ കൺട്രോൺ സ്റ്റേറ്റ്മെന്റസ്, ട്രൈ കാച്ച് എക്സപെക്ഷൻ ഹാൻഡിലിംഗ്, ടൈറ്റർ എറർ ഡെഫനിഷൻ, ന്യൂമറിക്കൽ ഔട്ട്‌പുട്ടിനുള്ള ഫോർമാറ്റിംഗ്, മറ്റ് മെച്ചപ്പെടുത്തലുകൾ എന്നിവ ചേർത്തിട്ടുണ്ട് മൈക്ക് കൗലിഷോ 4 ഉപേക്ഷിച്ചു ഭാഷയുടെ സങ്കീർണ്ണതയുമായി ബന്ധപ്പെട്ട പൊളിറ്റിക്കൽ ഡിഫ്രൻസ് കാരണം നാലാം പതിപ്പ് ഉപേക്ഷിച്ചു.
നാലാം പതിപ്പിനായി നിർദ്ദേശിച്ചിട്ടുള്ള പല സവിശേഷതകളും പൂർണ്ണമായും ഒഴിവാക്കിയിരിക്കുന്നു; ചിലത് ആറാം പതിപ്പിൽ ഉൾപ്പെടുത്തിയിട്ടുണ്ട്.
5 ഡിസംബർ 2009 "സ്ട്രിക്റ്റ് മോഡ്" ചേർക്കുന്നു, കൂടുതൽ സമഗ്രമായ പിശക് പരിശോധന നൽകാനും പിശക് സാധ്യതയുള്ളവ ഒഴിവാക്കാനും ഉദ്ദേശിച്ചുള്ള ഒരു ഉപവിഭാഗം.
മൂന്നാം പതിപ്പ് സ്പെസിഫിക്കേഷനിലെ പല അവ്യക്തതകളും മാറ്റുകയും, ആ സ്പെസിഫിക്കേഷനിൽ നിന്ന് സ്ഥിരമായി വ്യത്യസ്തമായ റിയൽ വേൾഡ് ഇമ്പ്ലിമെന്റേഷൻ ഉൾക്കൊള്ളുകയും ചെയ്യുന്നു.
ഗെറ്ററുകളും സെറ്ററുകളും, JSON-നുള്ള ലൈബ്രറി പിന്തുണ, ഒബ്‌ജക്റ്റ് പ്രോപ്പർട്ടികളിൽ ഉള്ള കംപ്ലീറ്റ് റിഫ്ലക്ഷൻ എന്നിവ പോലുള്ള ചില പുതിയ സവിശേഷതകൾ ചേർക്കുന്നു.
പ്രതാപ് ലക്ഷ്മൺ, അലൻ വിർഫ്സ്-ബ്രോക്ക് 5.1 ജൂൺ 2011 ഇഗ്മാസ്ക്രപ്റ്റ് സ്റ്റാൻഡേർഡിന്റെ ഈ പതിപ്പ് 5.1 അന്താരാഷ്ട്ര നിലവാരമുള്ള ISO/IEC 16262:2011 ന്റെ മൂന്നാം പതിപ്പുമായി പൂർണ്ണമായും വിന്യസിച്ചിരിക്കുന്നു.
പ്രതാപ് ലക്ഷ്മൺ, അലൻ വിർഫ്സ്-ബ്രോക്ക് 6 ജൂൺ 2015 ഇഗ്മാസ്ക്രപ്റ്റ് 2015 (ES2015) ആറാം പതിപ്പ് കാണുക - ഇഗ്മാസ്ക്രപ്റ്റ് 2015 അലൻ വിർഫ്സ്-ബ്രോക്ക് 7 June 2016 ഇഗ്മാസ്ക്രപ്റ്റ് 2016 (ES2016) ഏഴാം പതിപ്പ് കാണുക - ഇഗ്മാസ്ക്രപ്റ്റ് 2016 ബ്രയാൻ ടെർൽസൺ 8 ജൂൺ 2017 ഇഗ്മാസ്ക്രപ്റ്റ് 2017 (ES2017) എട്ടാം പതിപ്പ് കാണുക - ഇഗ്മാസ്ക്രപ്റ്റ് 2017 ബ്രയാൻ ടെർൽസൺ 9 June 2018 ഇഗ്മാസ്ക്രപ്റ്റ് 2018 (ES2018) 9-ാം പതിപ്പ് കാണുക - ഇഗ്മാസ്ക്രപ്റ്റ് 2018 ബ്രയാൻ ടെർൽസൺ 10 ജൂൺ 2019 ഇഗ്മാസ്ക്രപ്റ്റ് 2019 (ES2019) പത്താം പതിപ്പ് കാണുക - ഇഗ്മാസ്ക്രപ്റ്റ് 2019 ബ്രയാൻ ടെർൽസൺ , ബ്രാഡ്ലി ഫാരിയസ് , ജോർദാൻ ഹാർബൻഡ്
2004 ജൂണിൽ, എക്മാ ഇന്റർനാഷണൽ ഇസി‌എം‌എ-357 സ്റ്റാൻ‌ഡേർഡ് പ്രസിദ്ധീകരിച്ചു, ഇസിമാസ്‌ക്രിപ്റ്റിലേക്കുള്ള ഒരു വിപുലീകരണം നിർ‌വ്വചിച്ചു, എക്സ്എം‌എല്ലിനുള്ള ഇഗ്മാസ്ക്രിപ്റ്റ് (ഇ 4 എക്സ്) ഇസിമാസ്ക്രിപ്റ്റിനായുള്ള ഒരു "കോം‌പാക്റ്റ് പ്രൊഫൈൽ" ഇഗ്മാ നിർവചിച്ചു - ഇ‌എസ്-സി‌പി അല്ലെങ്കിൽ ഇസി‌എം‌എ 327 എന്നറിയപ്പെടുന്നു - ഇത് വിഭവ-നിയന്ത്രിത ഉപകരണങ്ങൾക്കായി രൂപകൽപ്പന ചെയ്തിട്ടുണ്ട്, അത് 2015 ൽ പിൻ‌വലിച്ചു.
അവലംബം ↑ ↑ ↑ ↑ ↑ ↑ ↑ ↑ 2015-03-24 Meeting Notes .
ESDiscuss.
Also see Ecma withdrawn Standards .
ECMA.
ഇഗ്വാസു നദി ഇംഗ്ലീഷ് വിലാസം https://ml.wikipedia.org/wiki/Iguazu_River
ബ്രസീലിയൻ സംസ്ഥാനമായ പരാനയിലെ സെഹാ ദോ മാർ മലകളിൽ നിന്ന് ഉത്ഭവിക്കുന്ന നദിയാണ് ഇഗ്വാസു നദി .
പോർച്ചുഗീസ് ഭാഷയിലും സ്പാനിഷ് ഭാഷയിലും റിയോ ഇഗ്വാസു എന്നാണ് ഇത് അറിയപ്പെടുന്നത്.
സെഹാ ദോ മാർ മലകളിൽ നിന്ന് ഉത്ഭവിക്കുന്ന നദി 1320 കിലോമീറ്ററോളം പടിഞ്ഞാറോട്ട് ഒഴുകി പരഗ്വെ , അർജന്റീന , ബ്രസീൽ എന്നീ മൂന്നു രാജ്യങ്ങളുടെ അതിർത്തി പ്രദേശമായ ട്രിപ്പിൾ ഫ്രോണ്ടിയറിൽ വെച്ച് പരാന നദിയിൽ ലയിക്കുന്നു.
പരാനയിൽ ലയിക്കുന്നതിന് ഏതാനും മീറ്റർ മുകളിൽ ഒരു പീഠഭൂമിയിൽ വെച്ചാണ് പ്രശസ്തമായ ഇഗ്വാസു വെള്ളച്ചാട്ടം ഉണ്ടാകുന്നത്.
വെള്ളച്ചാട്ടത്തിന്റെ പ്രധാനമ ഭാഗം അർജന്റീനയിലും ബാക്കി ബ്രസീലിലുമാണ്.
ഇഗ്വാസു നദി (വലത്) പരാന നദിയിൽ സംഗമിക്കുന്നു അവലംബം ↑ GNS coordinates adjusted using Google Maps and GeoLocator
ഇഗ്വാനഡോൺ ഇംഗ്ലീഷ് വിലാസം https://ml.wikipedia.org/wiki/Iguanodon
ഒർനിതൊപോഡ ജെനുസിൽ പെട്ട ഒരു ദിനോസർ ആണ് ഇഗ്വാനഡോൺ .
ഇഗ്വാനഡോന്റിയ എന്ന ജീവശാഘായിൽ പെട്ടവയാണ് ഇവ, താറാചുണ്ടൻ ദിനോസറുകളുടെ കുടുംബവും ഇതിൽ പെടും .
വളരെ വലിയ സസ്യഭോജി ആയിരുന്നു ഇവക്ക് ഏകദേശം 33 അടി നീളവും 3 ടൺ ഭാരവും ഉണ്ടായിരുന്നു.
സസ്യങ്ങൾ മുറിച്ചെടുക്കാൻ പാകത്തിൽ ഉള്ള കട്ടിയുള്ള ചുണ്ടുക്കൾ ആയിരുന്നു ഇവയ്ക്ക് , പല്ലുക്കൾ ആവട്ടെ ഇഗ്വാനയുടെ പോലെ ആയിരുന്നു ഏകദേശം .
അവലംബം ↑ {{ cite journal }} :  CS1 maint: multiple names: authors list ( link )
ഇഗ്ലീസിയ നി ക്രിസ്തോ ഇംഗ്ലീഷ് വിലാസം https://ml.wikipedia.org/wiki/Iglesia_ni_Cristo പ്രമാണം:Central temple.
JPG ഫിലിപ്പീൻസിൽ ക്വസോൺ പട്ടണത്തിലെ 'ഇഗ്ലീസിയ'-യുടെ മുഖ്യക്ഷേത്രം
ഫിലിപ്പീൻസിലെ ഒരു ക്രിസ്തുമത വിഭാഗമാണ് ഇഗ്ലീസിയ നി ക്രിസ്തോ .
ടാഗലോഗ് ഭാഷയിൽ ഈ പേരിന്  "ക്രിസ്തുവിന്റെ സഭ" എന്നാണർത്ഥം.
ഫിലിപ്പീൻസിലെ എറ്റവും വലിയ തദ്ദേശീയ ക്രിസ്തീയ വിഭാഗമായും, ഫിലിപ്പീൻ ദ്വീപുകളിൽ ഉത്ഭവിച്ച ഏറ്റവും വലിയ മതപ്രസ്ഥാനമായും ഏഷ്യയിലെ ഏറ്റവും വലിയ സ്വതന്ത്ര ക്രിസ്തീയസഭ ആയും ഇതു കണക്കാക്കപ്പെടുന്നു.
ഇഗ്ലീസിയായുടെ ഔദ്യോഗികജിഹ്വയായ പസുവാഗോ (ദൈവസന്ദേശം) -1939-ലെ ആദ്യലക്കം
ഇഗ്ലീസിയായുടെ ചരിത്രത്തിലെ കേന്ദ്രവ്യക്തിത്വമായ ഫെലിക്സ് വൈ മനാലോ 1914 ജൂലൈ 27-ന് അതിനെ ഫിലിപ്പീൻസ് സർക്കാരിൽ രജിസ്റ്റർ ചെയ്തു.
അതിന്റെ അടിസ്ഥാനത്തിൽ ഈ സഭയുടെ സ്ഥാപകനായി മനാലോ കണക്കാക്കപ്പെടുന്നെങ്കിലും , യേശുക്രിസ്തുവാണ് അതിന്റെ സ്ഥാപകനെന്നും മൂലസഭ വഴിതെറ്റിപ്പോയതിനാൽ, വിശ്വാസത്തെ അതിന്റെ ആദിമസംശുദ്ധിയിൽ പുനഃസ്ഥാപിക്കാൻ ദൈവത്താൽ നിയുക്തനായ അന്ത്യപ്രവാചകൻ മാത്രമായിരുന്നു മനാലോ എന്നുമാണ് സഭയുടെ ഔദ്യോഗിക നിലപാട്.
വഴിതെറ്റിപ്പോയ സഭയായി അവർ കരുതുന്നത് റോമൻ കത്തോലിക്കാ സഭയെ ആണ്.
ദൈവികത്രിത്വം , യേശുവിന്റെ ദൈവികത്വം, പരിശുദ്ധാത്മാവ് തുടങ്ങി കത്തോലിക്കരും മുഖ്യധാരാക്രിസ്തീയതയിൽ പെട്ട ഇതര സഭകളും പങ്കുപറ്റുന്ന വിശ്വാസങ്ങൾ ബൈബിളിൽ അടിസ്ഥാനമില്ലാത്തതാണെന്ന് ഇഗ്ലീസിയ പഠിപ്പിക്കുന്നു.
ഇഗ്ലീസിയായുടെ ഔദ്യോഗികപ്രസിദ്ധീകരണമായ 'പസുവാഗോ'-യുടെ (ദൈവസന്ദേശം) അവകാശവാദമസരിച്ച്  (പസുവാഗൊ ഏപ്രിൽ 2012) 93 രാഷ്ട്രങ്ങളിലും 7 പ്രദേശങ്ങളിലും പെട്ട 110 ജനവർഗ്ഗങ്ങൾക്കിടയിൽ അതിന്റെ അനുയായികളുണ്ട്.
2000-ആമാണ്ടിലെ ദേശീയ കാനേഷുമാരിക്കണക്ക് ഫിലിപ്പീൻസിൽ ഇതിലെ അംഗങ്ങളുടെ സംഖ്യ 1,762,845 ആയി  രേഖപ്പെടുത്തി.
അങ്ങനെ റോമൻ കത്തോലിക്കാസഭക്കും ഇസ്ലാമിനും പിന്നാലെ, സംഖ്യാബലത്തിൽ അത് ഫിലിപ്പീൻസിലെ മൂന്നാമത്തെ മതപ്രസ്ഥാനമാകുന്നു.
2009-ലെ മറ്റൊരു കണക്ക് അതിന്റെ ആഗോളസഖ്യാബലം 4 മുതൽ 9 വരെ ദശലക്ഷം ആണെന്നു പറയുന്നു.
സഭയുടെ അംഗസഖ്യ വെളിപ്പെടുത്തുന്നതിൽ ഇഗ്ലീസിയ താല്പര്യം കാട്ടാറില്ല.
ആമേരിക്കൻ ഐക്യനാടുകളിലെ ഹവായ് ദ്വീപിലെ 'ഇഗ്ലീസിയ' ആരാധനാലയം
ഇഗ്ലീസിയ വിശ്വാസികളിൽ ഭൂരിപക്ഷവും ഫിലിപ്പീൻസുകാരായ മുൻകത്തോലിക്കർ ആണ്.
ഫിലിപ്പീൻസുകാരല്ലാത്ത ഇഗ്ലീസിയ വിശ്വാസികളിൽ ഏറെപ്പേരും വിശ്വാസികളുമായുള്ള വിവാഹത്തിനു മുൻപ് പരിവർത്തിതരായവരാണ്.
ഫിലിപ്പീൻസിൽ സേവനമനുഷ്ടിക്കുന്നതിനിടെ പരിവർത്തിതരായ ചില അമേരിക്കൻ സൈനികരും, ഫിലിപ്പീൻസുകാരല്ലാത്ത ഇതിന്റെ അനുയായികളിൽ പെടുന്നു.
സഭാംഗത്വം ലഭിക്കുന്നത് പ്രായപൂർത്തിയിലെ 'മുങ്ങൽസ്നാനം' (immersion baptism) വഴിയാണ്.
ശിശുസ്നാനത്തിൽ ഇഗ്ലീസിയ വിശ്വസിക്കുന്നില്ല.
1963-ൽ ഫെലിക്സ് മനാലോയുടെ മരണത്തെ തുടർന്ന് അദ്ദേഹത്തിന്റെ പുത്രൻ എരനോ ജി.മനാലോ ഇഗ്ലീസിയായുടെ പരമോന്നതസ്ഥാനമായ എക്സിക്യൂട്ടീവ് മിനിസ്റ്ററുടെ പദവി ഏറ്റെടുത്തു.
2009-ൽ എരനൊ മനാലോയുടെ മരണത്തിനു ശേഷം സ്ഥാനം ഏറ്റെടുത്ത പുത്രൻ എഡ്വാർഡോ മനാലോ ആണ് ഇപ്പോൾ (2012) ഇഗ്ലീസിയയെ നയിക്കുന്നത്.
ഫിലിപ്പീൻ സ്വതന്ത്രസഭ അവലംബം ↑ ↑ ↑ {{ cite journal }} : Unknown parameter | month= ignored ( help ) ↑ ↑ Sanders, Albert J., "An Appraisal of the Iglesia ni Cristo," in Studies in Philippine Church History , ed.
Anderson, Gerald H. (Cornell University Press, 1969) ↑ {{ cite book }} : Cite has empty unknown parameter: | coauthors= ( help ) CS1 maint: multiple names: authors list ( link ) ↑ Palafox, Quennie Ann J. 'First Executive Minister of the Iglesia ni Cristo (Church of Christ)' Archived 2012-02-13 at the Wayback Machine .
"National Historical Institute" ↑ Tipon, Emmanuel (July 28, 2004).
"Iglesia ni Cristo celebrates 90th anniversary" (archived from the original on 2007-10-13).
PhilippineNews.com .
Retrieved August 19, 2005 ↑ Aguirre, Roland, "The Founder of the Church", Pasugo (July 2007, p. 28) ↑ Keating, Karl, Debate: Keating v Ventilacion "Catholic Answers Video" ↑ Catholic Encyclopedia The Blessed Trinity ↑ Villanueva, Robert C., "The Untold Story of the Iglesia ni Cristo" ( Philippine Panorama , 1992) ↑ {{ cite news }} : Unknown parameter | qccessdate= ignored ( help ) (as cited by ProQuest ) ↑ Aromin, Rubin D. "God's Own Special People" , God's Message (Iglesia ni Kristo, July 2001, Manila) as cited by Student621.
Bible Students Page at tripod.com .
Retrieved July 6, 2005.
↑ ↑ Robin A. Brace (February 2009).
"Who are the 'Iglesia ni Cristo'?".
UK Apologetics.
Retrieved 2011-06-07
ഇഗ്വാസു വെള്ളച്ചാട്ടം ഇംഗ്ലീഷ് വിലാസം https://ml.wikipedia.org/wiki/Iguazu_Falls
ദക്ഷിണ അമേരിക്കൻ രാജ്യങ്ങളായ അർജന്റീന , ബ്രസീൽ രാജ്യങ്ങളെ വേർതിരിക്കുന്ന ഇഗ്വാസു നദിയിൽ രൂപപ്പെട്ട വെള്ളച്ചാട്ടമാണ് ഇഗ്വാസു വെള്ളച്ചാട്ടം .
അർജന്റിനയിലെ മിഷ്യൻസ് പ്രവിശ്യയിലും ബ്രസീലിലെ പരാന സംസ്ഥാനത്തുകൂടിയാണ് ഈ നദി ഒഴുകുന്നത്.
82 മീറ്റർ (270 അടി) പൊക്കവും  150 മീറ്റർ (500അടി) വീതിയും 700 മീറ്റർ (2300അടി) നീളവുമുള്ള ഈ വെള്ള ചാട്ടം ചെകുത്താന്റെ തൊണ്ട (ഡെവിൽസ് ത്രോട്ട് (ഗാർഗന്ത ദോ ജിയാബ്ലോ) എന്നാണ് അറിയപ്പെടുന്നത്.
വെള്ളച്ചാട്ടത്തിന് മുകളിലുള്ള ഇഗ്വാസു നദിയെ അപ്പർ ഇഗ്വാസുവെന്നും താഴെ ഉള്ളതിനെ ലോവർ ഇഗ്വാസു എന്നുമാണ് അറിയപ്പെടുന്നത്.
ലോവർ ഇഗ്വാസുവിലെ ജലം പരാന നദിയിലാണ് എത്തിച്ചേരുന്നത്.
ഇഗ്വാസുവിന്റെ ഉത്ഭവം ബ്രസീലിയൻ മല നിരകളിൽ നിന്നാണ്.
വെള്ളച്ചാട്ടത്തിന്റെ നാലിൽ മൂന്നു ഭാഗവും അർജന്റീനയിലാണ്.
1970കളിൽ നിർമ്മിച്ച ലോകത്തിലെ ഏറ്റവും വലിയ ജലവൈദ്യുത പദ്ധതിയായി അറിയപ്പെടുന്ന ഇത്തായ്പു (Itaipu) സ്ഥിതി ചെയ്യുന്നത് ഇവിടെയാണ്.
മൂന്നു വശങ്ങളിൽ കൂടിയാണ് വെള്ളം ചാടുന്നത്.
ഇഗ്വാസു വെള്ളച്ചാട്ടത്തിന് മാത്രമുള്ള പ്രത്യേകതയാണിത്.
കരയിൽ നിന്ന് നദിയുടെ മധ്യം വരെ നടപ്പാത കെട്ടിയിട്ടുണ്ട്.
വെള്ളച്ചാട്ടത്തിന് ചുറ്റും താമസിക്കുന്ന ഗ്വാരാണി സമൂഹമാണ് ഇതിന് ഇഗ്വാസു എന്ന പേര് നൽകിയത്.
ബ്രസീലിയൻ തദ്ദേശിയരായ തുപി ജനത ഉപയോഗിക്കുന്ന തുപി ഭാഷയിൽ -ഇ- എന്നാൽ വെള്ളം എന്നും -വാസു- എന്നാൽ വലിയത് എന്നുമാണ് അർത്ഥം. 'ഇ വാസു' ക്രമേണ ഇഗ്വാസു ആയെന്നാണ് ചരിത്രം.
1542ൽ സ്പാനിഷ് സഞ്ചാരിയായ ആൽവാർ നൂനെസ് ഡി വാക എന്ന ഇവിടെ എത്തിയതോടെയാണ് ഇഗ്വാസു വെള്ളച്ചാട്ടം  ലോക ശ്രദ്ധയിൽ എത്തിയത്.
കയിൻഗാൻഗി എന്ന അമരിന്ത്യാക്കാരായിരുന്നു വെള്ളച്ചാട്ടത്തിന് സമീപമുള്ള പ്രദേശങ്ങളിൽ വസിച്ചിരുന്നത്.
1181 മുതൽ ഇവിടെക്ക് കുടിയേറ്റം ആരംഭിച്ചിരുന്നു.
ഒരു പട്ടാള കോളനിയായിരുന്ന ഇവിടെ സാധാരണക്കാരുടെ കുടിയേറ്റം ആരംഭിക്കുന്നത് 1912 മുതലാണ്.
വില ഇഗ്വാസു എന്നായിരുന്നു ഈ പ്രദേശത്തിന്റെ ആദ്യ പേര്.
1918ൽ ഫോസ് ദോ ഇഗ്വാസു എന്നു മാറ്റി.
ഇഗ്വാസു ദേശീയോദ്യാനം അർജന്റീനക്കും ബ്രസീലിനുമിടയിലെ വെള്ളച്ചാട്ടത്തിന്റെ സമീപ കാഴ്ച
ഇഗ്വാസു വെള്ളച്ചാട്ടത്തിന്റെ ബ്രസീലിയൻ ഭാഗം നിലനിൽക്കുന്നത് ഇഗ്വാസു ദേശീയോദ്യാനത്തിലാണ് (ഇഗ്വാസു നാഷണൽ പാർക്ക്).
1939ൽ അന്നത്തെ ബ്രസീലിയൻ പ്രസിഡന്റായിരുന്ന ഷെത്തൂളിയോ വാർഗസാണ് ഒരു പ്രത്യേക നിയമ നിർമ്മാണത്തിലൂടെ ഇഗ്വാസു ദേശീയോദ്യാനത്തിന് തുടക്കം കുറിച്ചത്.
1986ൽ യുനെസ്‌കോ ഇഗ്വാസു വെള്ളച്ചാട്ടവും സമീപ പ്രദേശങ്ങളും ലോകപൈതൃക പട്ടികയിൽ ഉൾപ്പെടുത്തി.
ബ്രസീലിനും അർജന്റീനയേയും വേർത്തിരിക്കുന്ന ഫ്രറ്റേർണിറ്റി പാലം സ്ഥിതിചെയ്യുന്നത് ഇഗ്വാസു നദിക്ക് കുറുകെയാണ്.
1985ലാണ് ഇത് തുറന്നത്.
ബ്രസീലിനും പരഗ്വെയ്ക്കുമിടയിൽ പരാന നദിക്കു കുറുകെ പോൺതേ ജെ അമിസാദെ (സൗഹൃദ പാലം) എന്ന പേരിൽ ഒരു പാലമുണ്ട്.
1965ലാണ് ഇത് നിർമ്മിച്ചത്.
ചിത്രസഞ്ചയം ഇഗ്വാസു വെള്ളച്ചാട്ടത്തിന്റെ വിശാലദൃശ്യം ആകാശ ദൃശ്യം അർജന്റീനയിൽ നിന്നുള്ള കാഴ്ച ഇഗാ്വസു വെള്ളച്ചാട്ടം അർജന്റീനയിൽ നിന്നുള്ള ആകാശ ദൃശ്യം ബോസെറ്റി വെള്ളച്ചാട്ടം വെള്ളച്ചാട്ടവും ബ്രസീലിയൻ ടൂറിസ്റ്റ കോംപ്ലക്‌സും സാറ്റലൈറ്റ് കാഴ്ച അവലംബം ↑ Encyclopædia Britannica (Encyclopædia Britannica Online Library ed.).
Retrieved 15 April 2011.
↑ Iguazu Falls എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇഗ്വാസു ദേശീയോദ്യാനം
അർജന്റീനയിലെ ഒരു ദേശീയോദ്യാനമാണ് ഇഗ്വാസു ദേശീയോദ്യാനം ( Iguazú National Park) ( സ്പാനിഷ്‌ : Parque Nacional Iguazú ).
672 ചതുരശ്ര കിലോമീറ്ററാണ് (259 sq mi) ഇതിന്റെ വിസ്തീർണ്ണം.
എഡൊലോഡൻസ് സംസ്കാരത്തിലുള്ള വേട്ടക്കാരാലും സഞ്ചയരാലും 10,000 വർഷം മുൻപ് തന്നെ ഈ പ്രദേശത്ത് ആൾപ്പാർപ്പുണ്ടായിരുന്നു.
അവർ ഏതാണ്ട് കോമൺ ഇറ 1,000 ൽ ദക്ഷിണ അമേരിക്കയിലെ തദ്ദേശീയ ജനതായ ഗ്വാറാനി ജനതയാൽ ആ പ്രദേശത്തു നിന്നും മാറ്റപ്പെട്ടു.
ഗ്വാറാനി ജനത അവിടെ പുതിയ കാർഷിക വിദ്യകൾ കൊണ്ടുവന്നിരുന്നു.
അർജൻറീനയിലെ വനത്താൽ ചുറ്റപ്പെട്ട ഇഗ്വാസു വെള്ളച്ചാട്ടത്തിന്റെ സംരക്ഷണത്തിനായി 1934 ലാണ് ഈ പാർക്ക് രൂപകൽപ്പന ചെയ്തത്.
ഈ സംരക്ഷിതമേഖലയിൽ  നിയമ നിർമ്മാണത്തിലൂടെ ഒരു അന്തർദേശീയ വിമാനത്താവളത്തിന്റെ നിർമ്മാണവും മൂന്ന് ടൂറിസ്റ്റ് ഹോട്ടലുകൾ നടത്തുന്നതിനും അനുവദിക്കുന്നുണ്ട്.
1970 ഒക്ടോബർ 7 ലെ 18.801 ലെ നിയമപ്രകാരം ഇഗ്വാസ് നാഷണൽ റിസർവ് ഇഗ്വാസ് നാഷണൽ പാർക്കിന്റെ പടിഞ്ഞാറൻ ഭാഗമാക്കിയിട്ടുണ്ട്.
ദേശീയ ഉദ്യാനം അടിസ്ഥാന സൗകര്യങ്ങളോടുകൂടി മനുഷ്യ പ്രവർത്തനങ്ങളെയും അനുവദിച്ചുകൊണ്ട് പ്രകൃതിയെ മാറ്റങ്ങളില്ലാതെ സംരക്ഷിക്കുന്നു.
ചിത്രശാല View of waterfall View of waterfall View of waterfall Distant view of waterfall ഇതും കാണുക ഇഗ്വാസു വെള്ളച്ചാട്ടം അവലംബം പുറത്തേക്കുള്ള കണ്ണികൾ Official web site Administración de Parques Nacionales Archived 2005-08-18 at the Wayback Machine .
- National Parks Administration of Argentina (in Spanish and English) World Heritage Site Archived 2012-12-04 at Archive.is
ഇഗ്നേഷ്യസ് ലൊയോള ഇംഗ്ലീഷ് വിലാസം https://ml.wikipedia.org/wiki/Ignatius_of_Loyola
സ്പെയിനിലെ ബാസ്ക് പ്രവിശ്യയിലെ ഒരു പ്രഭു കുടുംബത്തിൽ നിന്നുള്ള മാടമ്പിയും പുരോഹിതനും, ദൈവശാസ്ത്രജ്ഞനും , കത്തോലിക്കാ സന്യാസസമൂഹമായ ഈശോസഭയുടെ സ്ഥാപകനും ആണ്‌ ഇഗ്നേഷ്യസ് ലൊയോള , അല്ലെങ്കിൽ ലൊയോളയിലെ വിശുദ്ധ ഇഗ്നേഷ്യസ് (1491–ജൂലൈ 31, 1556).
ഈശോസഭയുടെ ആദ്യത്തെ പരമാധികാരിയും (Superior General) അദ്ദേഹമായിരുന്നു.
പ്രൊട്ടസ്റ്റന്റ് നവീകരണത്തിന്റെ ദൈവശാസ്ത്രത്തിനെതിരെയുള്ള കത്തോലിക്കാ പ്രതിനവീകരണത്തിന്റെ(Counter Reformation) ഭാഗമായാണ്‌ ഈശോസഭ വളർന്നത്.
മതപരമായ കാര്യങ്ങളിൽ വ്യക്തിപരമായ അഭിപ്രായങ്ങളായി പറയപ്പെടുന്നവ, അഹങ്കരിക്കുന്ന മനസ്സുകളുടെ നിഷ്ഫലയത്നം മാത്രമാണെന്നും അവയിൽ നിന്ന് അവ്യവസ്ഥ മാത്രമേ പിറവിയെടുക്കൂ എന്നും ഇഗ്നേഷ്യസ് കരുതി.
വെളുപ്പായി നാം  കാണുന്നത് കറുപ്പാണെന്ന് പരിശുദ്ധ സഭ പറഞ്ഞാൻ അതു കറുപ്പാണെന്ന് നാം വിശ്വസിക്കണം എന്ന ഇഗ്നേഷ്യസിന്റെ പ്രസ്താവന, കത്തോലിക്കാ സഭയോടുള്ള അദ്ദേഹത്തിന്റെ വിധേയത്വത്തിന്റെ സംഗ്രഹമായെടുക്കാം.
ആത്മീയാഭ്യാസങ്ങൾ എന്ന പേരിൽ ഇഗ്നേഷ്യസ് രചിച്ച ധ്യാനഗ്രന്ഥം പ്രസിദ്ധമാണ്‌.
ജീവിതാരംഭം ബാല്യം സ്പെയിനിൽ ബാസ്ക് പ്രവിശ്യയിലെ അസ്പേഷ്യയിൽ, ഇഗ്നേഷ്യസിന്റെ ജന്മഗൃഹത്തിനു മുകളിലുള്ള ദേവാലയം.
സ്പെയിനിലെ ഉന്നത പ്രഭവർഗ്ഗത്തിലെ അംഗമായിരുന്ന ഡോൺ ബെൽട്രാൻ ലൊയോളയുടെ പതിമൂന്നു മക്കളിൽ ഒരാളായിരുന്നു ഇഗ്നേഷ്യഷ്.
ഇനിഗൊ എന്നായിരുന്നു മാതാപിതാക്കന്മാർ നൽകിയ പേര്‌.
ചെറുപ്പത്തിൽ തന്നെ സൈനികപരിശീലനത്തിൽ വളർന്നു വന്ന അദ്ദെഹത്തിന്‌ കാര്യമായ വിദ്യാഭ്യാസമൊന്നും ലഭിച്ചില്ല.
പഠനത്തിലോ മതപരമായ കാര്യങ്ങളിലോ അദ്ദേഹം കാര്യമായ താത്പര്യമൊന്നും പ്രകടിപ്പിച്ചില്ല.
വീരസാഹസിക കഥകളായിരുന്നു അക്കാലത്തെ വായന.
പാമ്പെലൂന
സ്പെയിനിലെ നവാർ നഗരം ആക്രമിക്കാൻ തുനിഞ്ഞ ഫ്രെഞ്ചുകാരുമായുള്ള യുദ്ധത്തിൽ പങ്കെടുക്കാൻ നിയോഗിക്കപ്പെട്ടതോടെ ഇഗ്നേഷ്യസിന്റെ അലസജീവിതത്തിനു അന്ത്യമായി.
1521 മേയ് 20-ന്‌ യുദ്ധത്തിൽ വലത്തുകാൽ വെടിയുണ്ടയേറ്റു തകർന്ന അദ്ദേഹം, ശത്രുസൈന്യത്തിന്റെ പിടിയിലായി.
അവർ അദ്ദേഹത്തോട് ദയാപൂർ‌വം പെരുമാറിയെങ്കിലും, ഒടിഞ്ഞ കാൽ നേരേയാക്കുവാനുള്ള ശസ്ത്രക്രിയ വിജയിച്ചില്ല.
അസ്ഥികൾ നേരേയായിരുന്നില്ല ചേർത്തുവച്ചത്.
ആ അവസ്ഥയിൽ ഫ്രഞ്ചുകാർ അദ്ദേഹത്തെ മോചിപ്പിച്ചു.
വീട്ടിലെത്തിയ ശേഷം നടത്തിയ രണ്ടാമത്തെ ശസ്ത്രക്രിയയും പരാജയമായിരുന്നു.
കാലിൽ ഒരസ്ഥി പുറത്തേയ്ക്ക് നീണ്ടു നിന്നിരുന്നു.
മൂന്നാമത്തെ ശസ്ത്രക്രിയ കാൽ നേരേയാക്കുന്നതിൽ വിജയിച്ചെങ്കിലും അതോടെ ഒരു കാലിനു നീളം കുറഞ്ഞുപോയതിനാൽ അദ്ദേഹത്തിനു ചെറിയ മുടന്തു കിട്ടി.
പരിവർത്തനം ഇഗ്നേഷ്യസ്, മാടമ്പിയുടെ വേഷത്തിൽ
സുഖപ്രാപ്തിയുടെ ദീർഘമായ കാലം മഞ്ചലിൽ വേദന സഹിച്ചു കഴിഞ്ഞ ഇഗ്നേഷ്യസ് വായിക്കാൻ പുസ്തകങ്ങൾ ആവശ്യപ്പെട്ടു.
താൻ വായിച്ചു ശീലിച്ചിരുന്ന തരം, പ്രേമത്തിന്റേയും യുദ്ധത്തിന്റേയും കാല്പനികരചനകളാണ്‌ അദ്ദേഹം ഉദ്ദേശിച്ചിരുന്നതെങ്കിലും വീട്ടിൽ ആകെയുണ്ടായിരുന്നത് ജർമ്മൻ ദൈവശാസ്ത്രജ്ഞനും കാർത്തൂസിയൻ സന്യാസിയുമായ സാക്സണിയിലെ ലുഡോൾഫ് രചിച്ച "ക്രിസ്തുവിന്റെ ജീവിതം"(De vita Christi) "വിശുദ്ധന്മാരുടെ ജീവിതം"(Flos sanctorum) എന്നീ പുസ്തകങ്ങളായിരുന്നു.
ഇവയുടെ വായന ആദ്യം അദ്ദേഹത്തിനു മുഷിച്ചിൽ സമ്മാനിച്ചെങ്കിലും ക്രമേണ അവ അദ്ദേഹത്തെ ഒരാത്മീയപരിവർത്തനത്തിലേയ്ക്കു നയിച്ചു.
യേശുവിന്റേയും വിശുദ്ധമറിയത്തിന്റേയും, വിശുദ്ധന്മാരുടേയും ജീവിതം  താൻ വായിച്ചിരുന്ന കാല്പനികരചനകളിലെ  പ്രേമത്തേയും യുദ്ധത്തേയും കാൾ സാഹസികവും ആകർഷകവുമായി അദ്ദേഹത്തിനു തോന്നി.
അതോടെ, സൈനികജീവിതം ഉപേക്ഷിക്കാനും, അസ്സീസിയിലെ ഫ്രാൻസിസിനെപ്പോലുള്ളവരുടെ മാതൃക പിന്തുടർന്ന്, ദൈവസേവനത്തിനായി സ്വയം സമർപ്പിക്കാനും ഇഗ്നേഷ്യസ് ഉറച്ചു.
എല്ലാ യുദ്ധങ്ങളിലും മഹത്തായത് ഇസ്ലാമിനെതിരായുള്ള ക്രിസ്തീയതയുടെ യുദ്ധമാണെന്ന് കരുതിയ അദ്ദേഹം വിശുദ്ധസ്ഥലങ്ങളെ "അവിശ്വാസികളുടെ" പിടിയിൽ നിന്നു മോചിപ്പിക്കാൻ                                         ജെറുസ ലേമിലേയ്ക്ക് പോകാൻ ആഗ്രഹിച്ചു.
ഇടക്കാലം മോൺസെറാറ്റ്
ഇക്കാലത്ത് അദ്ദേഹം, സ്പെയിനിൽ തന്നെ, കറ്റലോനിയ പ്രവിശ്യയിലെ മൊൺസെറാറ്റിലുള്ള വിശുദ്ധമാതാവിന്റെ പള്ളിയെക്കുറിച്ചു കേട്ടു.
യേശു ഒടുവിലത്തെ അത്താഴവേളയിൽ ഉപയോഗിച്ച വിശുദ്ധപാത്രം(Holy Grain) ഏറെക്കാലം സൂക്ഷിക്കപ്പെട്ട സ്ഥലമായി അതു കരുതപ്പെട്ടിരുന്നു.
യാത്രചെയ്യാൻ മതിയായ ആരോഗ്യം വീണ്ടുകിട്ടിയ ഉടനെ അദ്ദേഹം കഴുതപ്പുറത്ത് അങ്ങോട്ടു യാത്രതിരിച്ചു.
അവിടെയെത്തിയ ഇഗ്നേഷ്യസ്, മൂന്നു ദിവസത്തെ പശ്ചാത്താപവും പ്രായശ്ചിത്തവും വഴി ആത്മവിശുദ്ധീകരണം നടത്തി.
തന്റെ വിലയേറിയ വസ്ത്രങ്ങൾ ഒരു യാചകനു കൊടുത്ത അദ്ദേഹം, തീർത്ഥാടകന്റെ പരുക്കൻ വസ്ത്രം സ്വീകരിച്ചു.
1522 മാർച്ച് 24-ആം തിയതി അവിടത്തെ ബെനഡിക്ടൻ സന്യാസഭവനത്തിലെ ദേവാലയത്തിലെത്തിയ അദ്ദേഹം തന്റെ ആയുധങ്ങൾ ദൈവമാതാവിന്റെ അൾത്താരയിൽ സമർപ്പിച്ചു.
രാത്രി മുഴുവൻ അൾത്താരയ്ക്കു മുൻപിൽ പ്രാർത്ഥിച്ച ശേഷം, ആജീവനാന്തമുള്ള ബ്രഹ്മചര്യത്തിനും ദാരിദ്ര്യത്തിനുമായി അദ്ദേഹം സ്വയം സമർപ്പിച്ചു.
പ്രഭാതത്തിൽ വിശുദ്ധകുർബ്ബാന സ്വീകരിച്ച ശേഷം, തന്റെ കഴുതയെ ബെനഡിക്ടൻ സന്യാസിമാർക്കു കൊടുത്ത് മുടന്തൻ കാലിൽ അദ്ദേഹം യെരുശലേമിലേയ്ക്ക് യാത്രതിരിച്ചു.
മൻറീസ ഇഗ്നേഷ്യസിന്റെ ദർശനങ്ങൾ
വഴിമദ്ധ്യേ തുടർന്ന് കറ്റലോണിയയിൽ തന്നെയുള്ള മൻറീസ എന്ന ഗ്രാമത്തിൽ തങ്ങിയ ഇഗ്നേഷ്യസ്, ഒരു വൃദ്ധ കാണിച്ചുകൊടുത്ത ഗുഹ കുറേ ദിവസത്തേയ്ക്ക് തന്റെ പാർപ്പിടമാക്കി.
അതിൽ, ദിവസവും ഏഴു മണിക്കൂറോളം നീണ്ട പ്രാർത്ഥനയിൽ കടുത്ത താപസചര്യയുമായി ജീവിച്ച ഇഗ്നേഷ്യസ് മരണത്തിന്റെ വക്കോളമെത്തി.
അദ്ദേഹത്തിന്റെ അവസ്ഥയിൽ അലിവുതോന്നിയ ഒരു ഭക്തസ്ത്രീ ഇഗ്നേഷ്യസിനെ സ്വന്തം വീട്ടിൽ കൊണ്ടുപോയി പരിചരിച്ച് ആരോഗ്യം വീണ്ടെടുക്കാൻ സഹായിച്ചു.
എന്നാൽ പിന്നീട് ഒരു ഡൊമിനിക്കൻ സന്യാസഭവനത്തിലേയ്ക്ക് താമസം മാറ്റിയപ്പോൾ, കഠിനതപസ്സിന്റെ പഴയ ജീവിതം അദ്ദേഹം പുനരാരംഭിച്ചു.
തന്റെ പഴയ ജീവിതത്തിലെ പാപങ്ങൾക്കു പരിഹാരമായി നിരന്തരമായി ഉപവസിച്ചതു കുടാതെ, സ്വയം ചാട്ടവാറുകൊണ്ട് അടിക്കുകയും അദ്ദേഹം പതിവാക്കിയിരുന്നു.
തന്നെക്കുറിച്ചുതന്നെ നിരാശതോന്നിയ അവസരങ്ങൾ ഉണ്ടായെങ്കിലും, ആത്മീയദർശങ്ങൾ അദ്ദേഹത്തെ ധൈര്യപ്പെടുത്തി.
ഒരിക്കൽ കുർബ്ബാനയിലെ അപ്പത്തിൽ ജീവിക്കുന്ന ക്രിസ്തുവിനെ കണ്ടെന്നും മറ്റൊരിക്കൽ ത്രിത്വത്തിന്റെ രഹസ്യം തനിക്ക് ദൈവം വെളിവാക്കിത്തന്നെന്നും ഇനിയുമൊരിക്കൽ ലോകസൃഷ്ടിയുടെ രഹസ്യം തനിക്ക് വെളിപ്പെടുത്തപ്പെട്ടെന്നും അദ്ദേഹത്തിനു തോന്നി.
ഇക്കാലത്തെ അനുഭവങ്ങളാണ്‌, ആത്മീയാഭ്യാസങ്ങൾ(spiritual exercises) എന്ന തന്റെ പ്രസിദ്ധരചനയ്ക്ക് ഇഗ്നേഷ്യസ് അടിസ്ഥാനമാക്കിയത്.
യെരുശലേമിൽ
1523 സെപ്തംബർ മാസം, തുർക്കികളുടെ നിയന്ത്രണത്തിലിരുന്ന "വിശുദ്ധനാട്ടിൽ" മുസ്ലിങ്ങളെ മാനസാന്തരപ്പെടുത്താനായി ഇഗ്നേഷ്യസ് പുറപ്പെട്ടു.
അവിടെ എത്തിച്ചേർന്ന അദ്ദേഹത്തെ, വിശുദ്ധനാട്ടിൽ സമാധാനം നിലനിർത്താൻ മാർപ്പാപ്പ ചുമതലപ്പെടുത്തിയിരുന്ന ഫ്രാൻസിസ്കൻ അധികാരികൾ യൂറോപ്പിലേയ്ക്ക് തിരികെ അയച്ചു.
ഇൻക്വിസിഷൻ
സ്പെയിനിൽ തിരിച്ചെത്തിയ ഇഗ്നേഷ്യസ്, വിദ്യാഭ്യാസം വഴി മന:പരിപാകം നേടാൻ തീരുമാനിച്ചു.
സ്കൂൾ വിദ്യാർത്ഥികൾക്കൊപ്പം ലത്തീൻ പഠിക്കാൻ തുടങ്ങിയ അദ്ദേഹം ഇടയ്ക്ക് ഒരുകൂട്ടം ഭക്തയുവതികളോട് പ്രഭാഷണം നടത്താനും തുടങ്ങി.
തങ്ങളുടെ പ്രേമത്തിനു വഴിമുടക്കുന്നവനായി ഇഗ്നേഷ്യസിനെ കണ്ട അവരുടെ കാമുകന്മാർ അദ്ദേഹത്തെ മർദ്ദിച്ചവശനാക്കി.
1526-ൽ അദ്ദേഹം അൽകാളാ നഗരത്തിൽ തത്ത്വശാസ്ത്രവും ദൈവശാസ്ത്രവും പഠിക്കാൻ തുടങ്ങി.
ഒപ്പം അവിടേയും അദ്ദേഹം, വേശ്യകൾ അടക്കമുള്ള ഒരുകൂട്ടം സാധുയുവതികൾക്ക് പ്രഭാഷകനായി.
ഇഗ്നേഷ്യസ് നിർദ്ദേശിച്ച ആത്മീയാഭ്യാസങ്ങളിലൂടെ കടന്നുപോയ അവരിൽ ചിലരുടെ പെരുമാറ്റ വൈചിത്ര്യം കണ്ട് പരിഭ്രമിച്ച ഇൻക്വിസിഷൻ(മതദ്രോഹവിചാരണക്കോടതി) അദ്ദേഹത്തെ തടവിലാക്കിയെങ്കിലും പിന്നീട് വിട്ടയച്ചു.
തുടർന്ന് സലമാങ്കാ നഗരത്തിലെത്തിയ ഇഗ്നേഷ്യസ് അവിടെയും ഇൻ‌ക്വിസിഷന്റെ തടവിലാവുകയും പിന്നീട് വിട്ടയക്കപ്പെടുകയും ചെയ്തു.
പാരിസ്; റോമിലേയ്ക്ക് ബ്രസീലിലെ ബെലോ ഹൊറിസോണ്ടേയിൽ ഇഗ്നേഷ്യസിന്റെ പതിമ
സ്പെയിനിലെ അനുഭവങ്ങളിൽ മടുപ്പുതോന്നിയ ഇഗ്നേഷ്യസ് തന്റെ പുസ്തകക്കെട്ടു ചുമക്കുന്ന കഴുതയോടൊപ്പം പാരീസിൽ എത്തിച്ചേർന്നു.
പ്രൊട്ടസ്റ്റന്റ് നവീകരണ നേതാവായ ജോൺ കാൽ‌വിനെ ഫ്രാൻസിൽ നിന്ന് പലായനം ചെയ്യാൻ നിർബന്ധിതനാക്കിയ കലാപത്തിന്റെ മദ്ധ്യത്തിലാണ്‌ ലൊയോള പാരിസിലെത്തിയത് .
മൊണ്ടേഗ് കലാലയത്തിൽ വിദ്യാർത്ഥിയായിരിക്കെ ഇഗ്നേഷ്യസിന്റെ വിചിത്രരീതികളെ ആദ്യം പരിഹസിച്ച സുഹൃത്തുക്കളിൽ പലരും ഒടുവിൽ അദ്ദേഹത്തിന്റെ വിശുദ്ധി അംഗീകരിച്ച് അനുയായികളായി മാറി.
ആൽ‌പ്സ് പർ‌വതനിരകളിൽ നിന്നു വന്ന ഒരാട്ടിടയനായ പീറ്റർ ഫാബറും പ്രഭുകുമാരനായ ഫ്രാൻസിസ് സേവ്യറും അവരിൽ ഉൾപ്പെട്ടിരുന്നു.
1534 ആഗസ്റ്റ് 15-ന്‌ പാരിസ് നഗരപ്രാന്തത്തിലുള്ള മൊമാർട്രയിലെ(Montmartre) ദേവാലയത്തിൽ  ലൊയോളയും, പീറ്റർ ഫാബറും, ഫ്രാൻസിസ് സേവ്യറും ഉൾപ്പെടെ പത്തുപേർ ചേർന്ന് ദാരിദ്ര്യവും, ബ്രഹ്മചര്യവും , വൃതങ്ങളായെടുത്ത് ഒരു കൂട്ടായ്മ സൃഷ്ടിച്ചു.
രണ്ടു വർഷത്തെ പഠനത്തിനു ശേഷം വിശുദ്ധനാടായ പലസ്തീനയിലേയ്ക്കു പോകാനായിരുന്നു അവരുടെ തീരുമാനം.
പ്രൊട്ടസ്റ്റന്റ് മുന്നേറ്റത്തിനെതിരെ പടവെട്ടുന്നതിനെക്കുറിച്ച് അക്കാലത്തെ അവർ ചിന്തിച്ചിരുന്നേയില്ല.
പ്രൊട്ടസ്റ്റന്റ് നവീകരണത്തിനെതിരായുള്ള കത്തോലിക്കാ പ്രതിനവീകരണത്തിന്റെ മുഖ്യശക്തിയും ആയുധവുമായിത്തീർന്ന ഈ പ്രസ്ഥാനം തുടക്കത്തിൽ മുഖ്യശത്രുവായി കണ്ടത് ഇസ്ലാമിനെ ആയിരുന്നു.
ഇസ്ലാമിനെതിരായുള്ള ക്രിസ്തീയതയുടെ സമരത്തിലെ പോരാളികളായാണ്‌ അന്ന് അവർ സ്വയം സങ്കല്പിച്ചത്.
ദൈവശാസ്ത്രപരമായ തർക്കങ്ങളിലും അവർക്ക് താത്പര്യമുണ്ടായിരുന്നില്ല.
സ്പാനിഷ് യോഗാത്മകതയിലൂന്നിയ വിശുദ്ധജീവിതമാണ്‌ അവർ ലക്ഷ്യം വച്ചത്.
ഏഴുവർഷം പാരീസിൽ ചെലവഴിച്ച ഇഗ്നേഷ്യസ് ദൈവശാസ്ത്രം പഠിച്ച മാസ്റ്റർ ബിരുദം നേടി.
1536-37-ലെ ശീതകാലത്ത്, പലസ്തീനയിലേയ്ക്ക് പോകാനായി ഫ്രാൻസിൽ നിന്നു തിരിച്ച അവർ ആൽ‌പ്സ് പർ‌വതം കടന്ന് ഇറ്റലിയിലെ വെനീസിലെത്തി.
എന്നാൽ വെനീസും തുർക്കികളും തമ്മിൽ യുദ്ധം നടക്കുകയായിരുന്നതിനാൽ അവർക്ക് യാത്ര തുടരാനായില്ല.
ഒരുവർഷത്തെ കാത്തിരിപ്പിനുശേഷം യാത്ര തുടരാനായില്ലെങ്കിൽ റോമിലെത്തി, മാർപ്പാപ്പയുടെ നിർദ്ദേശാനുസരണം ഭാവി പരിപാടികൾ ആവിഷ്കരിക്കാൻ അവർ തീരുമാനിച്ചു.
അതനുസരിച്ച് 1937-ലെ ശരൽക്കാലത്ത് അവർ റോമിലേയ്ക്ക് യാത്രതിരിച്ചു.
കാൽനടയായി പോയ അവർ, വഴിക്ക് ഭിക്ഷാടനം വഴിയാണ്‌ ആഹാരം കണ്ടെത്തിയിരുന്നത്.
മിക്കവാറം അപ്പവും വെള്ളവുമായിരുന്നു കഴിച്ചിരുന്നത്.
ഈശോസഭ ഇഗ്നേഷ്യസ്, ഈശോസഭയുടെ "സുപ്പീരിയർ ജനറൽ" എന്ന നിലയിൽ
റോമിലെത്തിയ അവരെ 1538-ൽ പോൾ മൂന്നാമൻ മാർപ്പാപ്പ സ്വീകരിച്ചു.
പലസ്തീനയിലേയ്ക്ക് പോകുവാനുള്ള തീരുമാനം അവർക്ക് താമസിയാതെ ഉപേക്ഷിക്കേണ്ടി വന്നു.
അതിനാൽ, ഇഗ്നേഷ്യസും അനുയായികളും റോമിൽ തന്നെ വിവിധതരം സേവനങ്ങളിൽ മുഴുകി.
വേശ്യകളെ പരിവർത്തനം ചെയ്യുവാനുള്ള ഒരു പ്രത്യേകദൗത്യം ഇക്കാലത്ത് ഇഗ്നേഷ്യസ് ഏറ്റെടുത്തു.
അവർക്കായി മാർത്തയുടെ ഭവനം എന്നൊരു സ്ഥാപനം തന്നെ അദ്ദേഹം തുടങ്ങി.
ഇഗ്നേഷ്യസിന്റെ കൂട്ടായ്മയിൽ പുതിയ അംഗങ്ങൾ ചേർന്നതോടെ അതിന്‌ ഒരു നിയമാവലി ആവശ്യമായി.
1539-ൽ ലയോള എഴുതിയുണ്ടാക്കിയ നിയമാവലിയനുസരിച്ച്, ദാരിദ്ര്യത്തിനും ബ്രഹ്മചര്യത്തിനും പുറമേ അനുസരണവും സംഘാങ്ങൾക്ക് സ്വീകരിക്കേണ്ടിയിരുന്ന വൃതങ്ങളിൽ പെട്ടു.
ഇവയ്ക്കു പുറമേ, റോമിലെ മാർപ്പാപ്പയിലെ, ദൈവത്തിന്റെ ഭൂമിയിലെ പ്രതിനിധിയായി സേവിച്ചുകൊള്ളാം എന്ന് പ്രതിജ്ഞയും നിയമാവലിയുടെ ഭാഗമായി.
ഈ നിയമാവലിയുടെ അടിസ്ഥാനത്തിൽ രൂപപ്പെട്ട കൂട്ടായമയെ, 1540-ൽ ഈശോസഭയെന്ന പേരിൽ പൗലോസ് മൂന്നാമൻ മാർപ്പാപ്പ അംഗീകരിച്ചു.